- Móðurfélag Cessna og Beechcraft grípur til uppsagna rétt fyrir jól Textron Aviation er einn stærsti flugvélaframleiðandi heims er kemur að minni flugvélum og einkaþotum Flugvélaframleiðandinn Textron Aviation hefur sagt upp nokkur hundruð starfsmönnum í framleiðsludeildinni og í verksmiðjum fyrirtækisins auk þess sem til stendur að loka einhverjum vinnustöðum . Alls eru um 875 starfsmenn sem missa vinnuna sína og koma þau tíðindi núna rétt fyrir jólin en Textron er móðurfélag Cessna og Beechcraft . Uppsagnirnar eru liður af nýrri rekstaráætlun fyrirtækisins sem lýsti því yfir sl. fimmtudag að líklega þyrfti að grípa til uppsagna og á niðurskurðurinn að efla og styrkja afkomu fyrirtækisins á næstunni . Textron Aviation framleiðir bæði minni flugvélar og einkaþotur frá Cessna og Beechcraft Uppsagnirnar verða í öllum deildum innan Textron en fram kemur að flestar verða þær í flugvéladeildinni en talsmaður Textron segir samt að uppsagnirnar munu ekki hafa áhrif á almennt vinnuafl í verksmiðjunum þar sem flugvélar af gerðinni Cessna og Beechcraft eru framleiddar . Fyrir framan höfuðstöðvar Textron Aviation í Wichita í Kansas Uppsagnirnar taka í gildi frá og með 31. desember næstkomandi en flestir munu missa vinnuna í höfuðstöðvunum í Wichita í Kansas . Um 12.000 starfsmenn vinna hjá Textron um allan heim en alls eru 19 flugvélategundir í framleiðslu hjá dótturfyrirtækjum Textron Aviation , allt frá litlum eins hreyfils flugvélum upp í stórar einkaþotur .